Bezpesticídové zóny v meste Snina
Bezpesticídové zóny v meste sa nachádzajú na týchto miestach:
Park pri Domove pokojnej staroby
Malý a veľký Vihorlatský park
Park 1. mája
Historický park
Topoľová aleja
Bezpesticídové zóny označujú informačné tabule, ktoré obsahujú veľa zaujímavých informácií. Tabule môžu slúžiť v rámci zážitkovej edukácie nielen školám a škôlkam, ale aj širokej verejnosti.
Cieľom týchto opatrení je zachovanie biodiverzity, pretože biodiverzita má veľký význam z hľadiska udržania života na Zemi. Každý živočích, rastlina či mikroorganizmus má svoju dôležitú funkciu a tvorí nenahraditeľný článok v zložitých zákonitostiach prírody.
Najväčšou hrozbou pre biodiverzitu je ničenie prírodných stanovíšť, rozširovanie ornej pôdy a pasienkov, odlesňovanie a zväčšovanie zastavaných a ťažobných plôch.
Mesto Snina sa systematicky snaží pristupovať k ochrane životného prostredia aj takýmito opatreniami. Buďme preto ohľaduplní k sebe navzájom a k našej prírode.
Dátum poslednej aktualizácie: 26. 7. 2021 15:43